Ene Pajula

Ene Pajula (sünninimi Ene Jermakov; sündinud 18. veebruaril 1950) on eesti ajakirjanik. Ta on sageli kasutanud ajakirjanduslikku rööpnime Mammi.Madis Vaikmaa. Suur Arteri intervjuu: Ene Pajula – Mammi, kes pole mingi mammi Postimees, 13.01.2018.

Haridus
Ta õppis aastatel 1957–1959 Tallinna 24. Keskkoolis ning lõpetas 1968. aastal Tallinna 1. Keskkooli. Aastatel 1969–1976 õppis ta Tartu Riikliku Ülikooli filoloogiateaduskonnas eesti filoloogia erialal, lõpetades ajakirjandusharus.

Töökäik

Ene Pajula alustas ajakirjanduslikku tegevust 1960. aastatel lasteajalehes Säde, kuhu saatis juba kooliõpilase ja pioneeriaktivistinaE. Pork, "Pioneeriülikool", Õhtuleht, 20. oktoober 1966  kaastööd, peamiselt pioneeride, oktoobrilaste ja kommunistlike noorte organisatsioonide ja tegevuse kohta,Ene Jermakov, "Rühmad said ülesanded", Säde, 20. märts 1965  aga ka muudel teemadel,Ene Jermakov, "Nende nimed on surematud", Säde, 24. aprill 1965  ning oli Sädeme ühiskondliku toimetuse pioneeriosakonna juhataja."Nemad sõidavad Artekki", Säde, 24. veebruar 1965, lk 2  Pajula jätkas pioneeride ja oktoobrilaste teemade kajastamist ajalehes Säde ka 1970. aastate algul.Ene Jermakov, "Tähekese komandör", Säde, 9. detsember 1972  

Aastatel 1974–1985 töötas ta Eesti Televisioonis "Aktuaalse kaamera" toimetuse keeletoimetaja ja reporterina ning 1985–1989 Pärnumaal Aesoos hüdroloogiateenistuse vaatluspunkti vaatlejana. 1989–1992 töötas ta ajalehe Läänlane toimetajana ja 1993–2008 oli Lääne maavalitsuse pressiesindaja. Aastatel 2008–2009 oli ta Õpetajate Lehe toimetaja. 2009. aastast kuni pensionieani oli ta vabakutseline ajakirjanik. 

Ene Pajula on Eesti Ajakirjanike Liidu auliige ja 2011. aastast juhatuse liige.Eesti Ajakirjanike Liidu koduleht 

Teosed
2021. aastal andis kirjastus Hea Lugu välja tema raamatu „Mammi kaaluvõitlused” ISBN 9789916601846
2025. aastal andis kirjastus Enelas välja tema raamatu „Aegade tuhmumatu kuld. Kuis kõik kunagi oli.” ISBN 9789916432945

Tunnustus
 2019 Valgetähe V klassi teenetemärk

 Isiklikku 
Ene Pajula on lahutatud ja ühe poja ema.

 Viited 

 Välislingid 
Madis Vaikmaa. Suur Arteri intervjuu: Ene Pajula – Mammi, kes pole mingi mammi Postimees, 13. jaanuar 2018

Kategooria:Eesti ajakirjanikud
Kategooria:Eesti Ajakirjanike Liidu auliikmed
Kategooria:Gustav Adolfi Gümnaasiumi vilistlased
Kategooria:Tartu Ülikooli filoloogiateaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1950